**Ministru kabineta noteikumu projekta**

 **„Grozījumi Ministru kabineta 2011.gada 30.augusta noteikumos Nr.675 „Kārtība, kādā Savienības pilsoņi un viņu ģimenes locekļi ieceļo un uzturas Latvijas Republikā””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijas Republika ir saņēmusi Eiropas Komisijas informācijas pieprasījumu EU PILOT lietā Nr.6083/14/JUST (turpmāk – Pieprasījums), kurā Eiropas Komisija, vērtējot Eiropas Parlamenta un Padomes Direktīvas 2004/38/EK (2004. gada 29. aprīlis) par Savienības pilsoņu un viņu ģimenes locekļu tiesībām brīvi pārvietoties un uzturēties dalībvalstu teritorijā, ar ko groza Regulu (EEK) Nr. 1612/68 un atceļ Direktīvas 64/221/EEK, 68/360/EEK, 72/194/EEK, 73/148/EEK, 75/34/EEK, 75/35/EEK, 90/364/EEK, 90/365/EEK un 93/96/EEK (turpmāk – Direktīva 2004/38/EK) transponēšanu Latvijas nacionālajos normatīvajos aktos, paužot viedokli, ka dažu Direktīvas 2004/38/EK prasību transponēšanas atbilstība rada šaubas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Normatīvā akta projektā risinātas vairākas problēmas, uz ko vērsusi uzmanību Eiropas Komisija, uzskatot, ka attiecīgo Direktīvas 2004/38/EK normu pārņemšana notikusi nepilnīgi vai kļūdaini, kā arī novērstas atsevišķas nepilnības, kas konstatētas normatīvā akta piemērošanas gaitā:* Jēdziens “darba atļauja” aizstāts ar jēdzienu “tiesības uz nodarbinātību” atbilstoši grozījumiem Imigrācijas likumā, kas stājās spēkā 2014.gada 1.janvārī;
* no noteikumu teksta izslēgts punkts, kas paredz reģistrācijas apliecību Savienības pilsoņiem izsniegt bez maksas, jo nav citu normatīvo aktu, kas noteiktu, ka par Savienības pilsoņu un viņu ģimenes locekļu iesniegtajiem dokumentiem uzturēšanās tiesību pieprasīšanai būtu iekasējama valsts nodeva vai maksas pakalpojums;
* noteikts, ka Savienības pilsoņiem un viņu ģimenes locekļiem visā viņu uzturēšanās laikā Latvijas Republikā nepieciešams derīgs ceļošanas dokuments, jo pašreizējā noteikumu redakcija paredz dokumenta uzrādīšanu tikai uzturēšanās tiesību apliecinoša dokumenta pieprasīšanas brīdī;
* precizēts nepieciešamo iztikas līdzekļu apjoms, kāds nepieciešams uzturēšanās tiesības apliecinošā dokumenta saņemšanai. Šobrīd spēkā esošais regulējums paredz, ka iztikas līdzekļiem jābūt vismaz 50% apmērā no minimālās darba algas, savukārt Eiropas Komisijas ieskatā šāda summa ir nepamatoti augsta. Ievērojot to, ka atbilstoši Sociālo pakalpojumu un sociālās palīdzības likuma 32.pantā noteiktajam, sociālās palīdzības mērķis ir sniegt materiālu atbalstu krīzes situācijā nonākušām trūcīgām un maznodrošinātām personām (trūcīgas personas ienākumu līmenis pašlaik ir 128,06 EUR/mēnesī, maznodrošinātas - katras pašvaldības noteikts ienākumu līmenis, ne zemāks kā 128,06 EUR/mēnesī), noteikumu tekstā paredzēts atsauci uz „slogu sociālās palīdzības sistēmai” aizstāt ar norādi uz to, ka pietiekams iztikas līdzekļu apmērs šo noteikumu izpratnē ir ikmēneša ienākumi, kas atbilst vismaz tiesību aktos noteiktajam trūcīgas personas ienākumu līmenim;
* noteikts, ka darba meklētāji Latvijas Republikā bez reģistrēšanās Pilsonības un migrācijas lietu pārvaldē var uzturēties vismaz sešus mēnešus. Šobrīd – „līdz sešiem mēnešiem”. Tā kā arī Direktīvā 2004/38/EK ir ietverts formulējums “seši mēneši”, tas tiek pārņemts nacionālajā normatīvajā aktā;
* paredzēts, ka, piešķirot pastāvīgās uzturēšanās tiesības, noteikumu 31.1. apakšpunktā minēto nosacījumu par uzturēšanās un nodarbinātības ilgumu un noteikumu 31.2.apakšpunktā minēto nosacījumu par uzturēšanās ilgumu nepiemēro, ja Savienības pilsoņa laulātais ir vai ir bijis Latvijas pilsonis, bet Latvijas pilsonību zaudējis, stājoties laulībā ar Savienības pilsoni. Noteikumu 33.punktā netiek ietverta atsauce uz šobrīd spēkā esošā normatīvā akta 31.3.apakšpunktu, jo to neparedz Direktīvas 17.pants;
* normatīvais akts papildināts ar norādi uz to, ka ilgstošas nereģistrētas partnerattiecības var pierādīt arī ar kopīgu nekustamo īpašumu vai hipotekāro kredītu, kā arī iekļauta norāde uz nepieciešamību rūpīgi izvērtēt iesniedzēju personiskos apstākļus. Nepieciešamība izvērtēt iesniedzēju personiskos apstākļus ietverta vairākos direktīvas pantos, tā ir būtisks direktīvas elements. Arī šobrīd, piešķirot uzturēšanās tiesību apliecinošus dokumentus, Pilsonības un migrācijas lietu pārvalde veic izvērtējumu par katru individuālo gadījumu atbilstoši Administratīvā procesa likuma 13.pantā iekļautajam samērīguma principam un Satversmes tiesas 2007.gada 28.februāra spriedumā norādītajam par to, ka „pienākums ievērot samērīguma principu saista ne vien likumdevēju, bet arī valsts pārvaldi un tiesu varu. Ne tikai likumdevējam, pieņemot tiesību normas, ir jāizvērtē šo normu atbilstība samērīguma principam, bet arī valsts pārvaldei, īstenojot valsts varu, katrā konkrētā gadījumā ir jāņem vērā samērīguma princips, it sevišķi gadījumos, kad ar valsts pārvaldes rīcību tiek ierobežotas personas pamattiesības.”
* izslēgts pašvaldībai šobrīd noteiktais pienākums informēt Pilsonības un migrācijas lietu pārvaldi par katru gadījumu, kad Savienības pilsonis pieprasa sociālo palīdzību, jo saskaņā ar noteikumu 56.1.apakšpunktu, piešķirtās uzturēšanās tiesības var anulēt tikai tad, ja Savienības pilsonis pārmērīgi apgrūtina sociālās palīdzības sistēmu, un tādā gadījumā pašvaldība sniegs Pilsonības un migrācijas lietu pārvaldei savu izvērtējumu;
* noteikts, ka uzturēšanās tiesību atteikuma pamats nevar būt neiesniegta anketa uzturēšanās tiesību pieprasīšanai;
* precizēta atsauce uz normatīvo aktu, kurā uzskaitītas infekcijas slimības, kas var būt par pamatu atteikumam personai piešķirt uzturēšanās tiesības;
* noteikts, ka personām, kuras jau saņēmušas pastāvīgas uzturēšanās tiesības, tās nevar anulēt tādēļ, ka zudis sākotnējais uzturēšanās tiesību piešķiršanas pamats vai persona noslēgusi fiktīvu laulību vai atradusies sešu mēnešu prombūtnē no Latvijas Republikas;
* formulējumam par valsts drošības un sabiedriskās kārtības apdraudējumu, kā rezultātā var tikt izsniegts izbraukšanas rīkojums, pievienota atsauce uz to, ka izbraukšanas rīkojums var tikt izsniegts tikai tad, ja šis apdraudējums skar sabiedrības pamatintereses, ar šo jēdzienu saprotot atbilstību Latvijas Republikas Satversmes 116.pantā noteiktajam, kas paredz iespēju ierobežot personas tiesības, kas noteiktas Satversmes deviņdesmit sestajā, deviņdesmit septītajā, deviņdesmit astotajā, simtajā, simt otrajā, simt trešajā, simt sestajā un simt astotajā pantā, „lai aizsargātu citu cilvēku tiesības, demokrātisko valsts iekārtu, sabiedrības drošību, labklājību un tikumību.”;
* noteikts, ka lēmumi, kas ierobežo personu tiesības, jāpaskaidro rakstiski, personām saprotamā valodā;
* paredzēta iespēja Savienības pilsonim un viņa ģimenes loceklim aizstāvēt savas tiesības tiesā, ja vien tas nerada nopietnu apdraudējumu sabiedriskajai kārtībai;
* noteikts, ka uz darba ņēmējiem neattiecas pieteikuma uzturēšanās tiesību saņemšanai deklarācijas 5.punkts, kur persona deklarē, ka viņas rīcībā ir pietiekami iztikas līdzekļi.
 |
| 3. | Projekta izstrādē iesaistītās institūcijas | Iekšlietu ministrija, Pilsonības un migrācijas lietu pārvalde |
| 4. | Cita informācija  | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Savienības pilsoņi un viņu ģimenes locekļi, kas pieprasa un saņem uzturēšanās tiesības Latvijas Republikā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar, jo tajā paredzēta tikai administratīvās procedūras vienkāršošana. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes Direktīvas 2004/38/EK (2004. gada 29. aprīlis) par Savienības pilsoņu un viņu ģimenes locekļu tiesībām brīvi pārvietoties un uzturēties dalībvalstu teritorijā, ar ko groza Regulu (EEK) Nr. 1612/68 un atceļ Direktīvas 64/221/EEK, 68/360/EEK, 72/194/EEK, 73/148/EEK, 75/34/EEK, 75/35/EEK, 90/364/EEK, 90/365/EEK un 93/96/EEK |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes Direktīvas 2004/38/EK (2004. gada 29. aprīlis) par Savienības pilsoņu un viņu ģimenes locekļu tiesībām brīvi pārvietoties un uzturēties dalībvalstu teritorijā, ar ko groza Regulu (EEK) Nr. 1612/68 un atceļ Direktīvas 64/221/EEK, 68/360/EEK, 72/194/EEK, 73/148/EEK, 75/34/EEK, 75/35/EEK, 90/364/EEK, 90/365/EEK un 93/96/EEK |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 3.panta 2.punkts | 7.punkts | ES tiesību akta norma tiek pārņemta pilnībā. | Normatīvā akta projekta vienība neparedz stingrākas prasības. |
| 8.panta 3.punkts, 8.panta 5.punkts, 10.panta 2.punkts, 19. un 20.pants | 10., 11.punkts | ES tiesību akta norma tiek pārņemta pilnībā. | Normatīvā akta projekta vienība neparedz stingrākas prasības. |
| 8.panta 4.punkts | 8.punkts | ES tiesību akta norma tiek pārņemta pilnībā. | Normatīvā akta projekta vienība neparedz stingrākas prasības. |
| 7.panta 3.punkts | 5.punkts | ES tiesību akta norma tiek pārņemta pilnībā. | Normatīvā akta projekta vienība neparedz stingrākas prasības. |
| 16.panta 4.punkts | 13., 14., 15.punkts | ES tiesību akta norma tiek pārņemta pilnībā. | Normatīvā akta projekta vienība neparedz stingrākas prasības. |
| 17.panta 2.punkts | 6.punkts | ES tiesību akta norma tiek pārņemta pilnībā. | Normatīvā akta projekta vienība neparedz stingrākas prasības. |
| 14.panta 2.punkta otrā daļa | 9.punkts | ES tiesību akta norma tiek pārņemta pilnībā. | Normatīvā akta projekta vienība neparedz stingrākas prasības. |
| 27.panta 2.punkts - | 12., 13. un 14.punkts | ES tiesību akta norma tiek pārņemta pilnībā. | Normatīvā akta projekta vienība neparedz stingrākas prasības. |
| 31.panta 4.punkts | 16.punkts | ES tiesību akta norma tiek pārņemta pilnībā. | Normatīvā akta projekta vienība neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Pārējie Direktīvas 2004/38 panti jau pārņemti spēkā esošajā normatīvajā aktā – Ministru kabineta 2011.gada 30.augusta noteikumos Nr.675 „Kārtība, kādā Savienības pilsoņi un viņu ģimenes locekļi ieceļo un uzturas Latvijas Republikā”. Normatīvā akta projektā iekļautās izmaiņas tikai papildina jau spēkā esošo regulējumu, lai varētu uzskatīt, ka Direktīva 2004/38 pilnībā pārņemta nacionālajos normatīvajos aktos. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pirms tā izsludināšanas Valsts sekretāru sanāksmē publicēts Iekšlietu ministrijas un Pilsonības un migrācijas lietu pārvaldes mājas lapās. |
| 2. | Sabiedrības līdzdalība projekta izstrādē | Komentāri nav saņemti. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistīto institūciju kompetenci. |
| 3. | Cita informācija | Nav. |

Iekšlietu ministrs R. Kozlovskis

Vīza: valsts sekretāre I. Pētersone-Godmane

13.05.2015. 7:20

1852

I. Briede

67219546, ilze.briede@pmlp.gov.lv